b'\n_START_ARTICLE_\nEtablering\n_START_PARAGRAPH_\nEtablering er et begrep som henviser til \xc3\xa5 skape eller opprette noe (nytt), s\xc3\xa6rlig i forbindelse med \xc3\xa5 starte ny n\xc3\xa6ringsdrift, det vil si \xc3\xa5 starte ny virksomhet. I denne betydningen trenger ikke virksomheten v\xc3\xa6re \xc2\xabnyskapende\xc2\xbb; man kan eksempelvis etablere en ny butikk p\xc3\xa5 et sted med flere tilsvarende tilbud._NEWLINE_N\xc3\xa5r virksomheten b\xc3\xa5de er ny og nyskapende, gjerne med bruk av ny teknologi og ofte ogs\xc3\xa5 med en betydelig grad av risiko, brukes ofte begrepet gr\xc3\xbcndervirksomhet, og den som etablerer kalles for en gr\xc3\xbcnder; avledet fra tysk og betyr egentlig \xc2\xabgrunnlegger\xc2\xbb._NEWLINE_Etablering brukes ogs\xc3\xa5 i mange andre sammenhenger, men alle med grunnbetydningen \xc2\xab\xc3\xa5 skape noe nytt\xc2\xbb, som for eksempel \xc2\xab\xc3\xa5 etablere eget hjem\xc2\xbb, \xc2\xabetablering av tilbud for eldre i en kommune\xc2\xbb, \xc2\xab\xc3\xa5 etablere regler og rutiner\xc2\xbb og \xc2\xabetablering av tr\xc3\xa6r i en park\xc2\xbb (i betydningen \xc3\xa5 plante tr\xc3\xa6r).'